El Departament d'Educació impulsa la creació literària en llengua catalana per part dels docents, mitjançant la convocatòria anual del Premi Pere Calders de Literatura Catalana.
Tot i que la professionalització dels escriptors i escriptores ja és possible des que la nostra literatura va entrar en un procés de plena normalització, bona part d'aquests escriptors i escriptores catalans també es dediquen professionalment a la docència en els nivells d'educació primària i secundària.
Per aquest motiu, el Departament d'Educació de la Generalitat de Catalunya, amb la col·laboració del Col·legi Oficial de Doctors i Llicenciats en Filosofia i Lletres i en Ciències de Catalunya i l'Associació d'Escriptors en Llengua Catalana, convoca per onzena vegada el Premi Pere Calders de Literatura Catalana.
La concessió d'aquest premi té com a objectiu tant el reconeixement públic de la tasca literària del personal docent, com de la tasca docent dels escriptors i escriptores.
Ensems, es vol potenciar la creació literària en llengua catalana i difondre el gust per la lectura en el món de l'ensenyament.
Per tot això, de conformitat amb el que estableixen la Llei 38/2003, de 17 de novembre, general de subvencions, i el capítol 9 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a proposta de la Direcció General d'Ordenació i Innovació Educativa,
Aprovar les bases que han de regir aquesta convocatòria i que es publiquen com a annex a aquesta Ordre.
La dotació del premi és de 6.100,00 euros, els quals es faran efectius amb càrrec a la posició pressupostària D/480130200/3212 de l'òrgan gestor EN02 del pressupost de l'any 2005.
Contra aquesta Ordre, que exhaureix la via administrativa, els interessats poden interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos a comptar de l'endemà de la seva publicació al DOGC, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Bases.1 L'objecte d'aquest premi és el reconeixement públic tant de la tasca literària dels docents com de la tasca docent de les escriptores i els escriptors, així com promoure la creació literària en llengua catalana i difondre el gust per la lectura en el món de l'ensenyament..2 Poden optar a aquest premi els docents en actiu en els nivells d'educació infantil, primària i secundària de Catalunya..3 Pel que fa a aquesta convocatòria, les obres que es presentin s'hauran d'emmarcar en la narrativa i en la prosa, hauran de ser inèdites i estar escrites en llengua catalana, i tindran una extensió aproximada d'unes 100 pàgines..4 Les obres s'hauran de presentar per quintuplicat i signades amb pseudònim.
A l'interior constaran les mateixes dades i, a més, el nom i cognoms, l'adreça i el telèfon de l'autor/a així com el nom de la localitat del centre on exerceixi la docència..5 Les obres s'hauran de lliurar a la Direcció General d'Ordenació i Innovació Educativa del Departament d'Educació (Via Augusta, 202, planta 2B, 08021 Barcelona) abans del 15 de setembre de 2005, i a partir de l'endemà de la publicació d'aquesta Ordre al DOGC..6 No podran optar a aquest premi les obres que hagin estat premiades en algun altre concurs o hagin rebut algun ajut públic per a la seva confecció.
Tampoc no hi podran optar els autors o les autores que hagin obtingut el Premi Pere Calders en qualsevol de les edicions anteriors..7 Per a la concessió del premi es constituirà un jurat format per les persones següents:
Blai Gasol i Roda, director general d'Ordenació i Innovació Educativa.
Jesús Bonals i Codina, representant del Col·legi de Doctors i Llicenciats en Filosofia i Lletres i Ciències de Catalunya.
Josep Francesc Delgado i Mercader, de l'Associació d'Escriptors en Llengua Catalana.
Carme Meix i Fuster, escriptora.
Joan Badia i Pujol, subdirector general de Formació Permanent i Recursos Pedagògics.
Els membres del jurat estan afectats per les causes d'abstenció i recusació que preveuen els articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú..8 El jurat decidirà tots els aspectes que no preveuen aquestes bases i podrà declarar el premi desert.
També, i en funció de la qualitat de les obres, podrà concedir dos premis.
En aquest cas, es fraccionarà la dotació del premi entre les dues obres guanyadores.
El veredicte del jurat serà inapel·lable..9 El veredicte del jurat es farà públic durant els mesos de novembre o desembre de 2005, en el marc d'un acte literari en el decurs del qual es lliurarà el premi, i es publicarà al DOGC..10 La concessió d'aquest premi comporta la publicació o difusió de l'obra..11 Durant el termini dels tres mesos posteriors a la proclamació del premi, les obres presentades estaran a disposició dels autors a la Direcció General d'Ordenació i Innovació Educativa del Departament d'Educació per tal que puguin ser retirades.
El Departament d'Educació no es farà càrrec de la custòdia dels projectes i treballs que no hagin estat recollits en la data esmentada..12 Els beneficiaris estaran obligats a facilitar tota la informació requerida pels òrgans de control de l'Administració.